open-index/open-wikipedia-markdown huggingface dataset:
וינט רובינסון

**וינט רובינסון** (באנגלית: **Vinette Robinson**; נולדה ב-1981) היא שחקנית אנגלייה.

## ביוגרפיה
רובינסון נולדה בברדפורד לאב ג'מייני ואם בריטית.

הופעת הבכורה שלה בטלוויזיה הייתה בגיל 17 בסדרה "The Cops". אחר כך למדה במשך שלוש שנים באקדמיית ובר דאגלס לאמנות הדרמה, שם הוענק לה מענק לימודים על שם לורנס אוליבייה מאגודת תיאטרון לונדון. ב-2004 שיחקה בתפקיד קטן בדמות נערה מג'מייקה בסרט "וירה דרייק", בו הבמאי מייק לי נתן לדמות סיפור רקע מלא.

תפקידה הראשון על הבמה הייתה במחזה זוכה השבחים "מידה כנגד מידה". בהמשך השתתפה בעונת ה-Gunpowder של הלהקה השייקספירית המלכותית, בה שיחקה בתפקיד מיי בהפקה של רופרט גולד למחזה "Speaking Like Magpies" מאת פרנק מקגיניס. ב-2006 גילמה את דמותה של חוה בהפקה של "גן העדן האבוד". על הופעתה במחזה "Sugar Mummies" באותה שנה נכתב במגזין "ניו יורק" שהיא אחת משחקניות התיאטרון הלוהטות בלונדון.

אחרי סיום ההופעות ב-"Sugar Mummies" שיחקה רובינסון בסרט קצר של Time Out Group, עליו היא וחמישה שחקנים אחרים תוארו כ"כישרונות תיאטרון צעירים וחדשניים".

ב-2009 גילמה רובינסון את ג'וסי פוריט בסדרת הטלוויזיה של ה-BBC "הופ ספרינגס", ושיחקה בתפקיד המורה לאנגלית הלן הופוול בעונה החמישית של הסדרה "דרך ווטרלו". מדצמבר 2009 עד ינואר 2010 כיכבה בדמות פלורנס במחזה "Darker Shores" בתיאטרון המפסטד. על הופעה זו זכתה לשבחי המבקרים צ'ארלס ספנסר מהדיילי טלגרף, וקייט באסט מהאינדפנדנט. ב-2010 הופיעה רובינסון בתפקיד סאלי דונובן בסדרת הטלוויזיה של ה-BBC "שרלוק", והמשיכה לגלם את אותה דמות בעונה השנייה והשלישית של הסדרה ששודרו בינואר 2012 ובדצמבר 2013.

ב-2011 הופיעה רובינסון במחזה "Tender Napalm" מאת פיליפ רידלי, עליו זכתה בפרס אופי (Offie) לשחקנית הטובה ביותר. בהמשך שיחקה בתפקיד אופליה בהפקה של תיאטרון יאנג ויק של המחזה "המלט". על תפקיד זה זכתה בפרס קלרנס דרוונט.

ב-2016 שיחקה בפרק "Hated in the Nation" בסדרת האנתולוגיה "מראה שחורה". עוד ב-2016 גילמה את ניקולה בסדרת הטלוויזיה "סוג א'"

## תפקידים בתיאטרון

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות בתי ספר למשחק באנגליה
קטגוריה:אנגלים ממוצא ג'מייקני
קטגוריה:בריטיות שנולדו ב-1981
קטגוריה:בריטים שנולדו ב-1981
גאורג, דוכס אולדנבורג

**גאורג, דוכס אולדנבורג** (גרמנית: **August von Oldenburg**; 9 במאי 1784 - 27 בדצמבר 1812), היה חתנו של פאבל הראשון, קיסר רוסיה, וכונה ברוסיה **הנסיך גיאורגי פטרוביץ' אולדנבורגסקי**.

## ביוגרפיה
גאורג נולד ב-9 במאי 1784 באולדנבורג, לפטר, נסיך הולשטיין-גוטורפ ולפרדריקה, דוכסית וירטמברג, בתם של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט.

בשנת 1785 מונה אביו לבישוף ליבק, ובנוסף מונה לעוצר דוכסות אולדנבורג במקום וילהלם, דוכס אולדנבורג, שהיה נכה ורפה שכל. גאורג התחנך יחד עם אחיו אוגוסט, ובשנת 1803 למדו באוניברסיטת לייפציג. בין השנים 1805–1807 ביקרו השניים באנגליה ובסקוטלנד, ובשנת 1808 נשלח גאורג לרוסיה, שם מונה למושל אסטוניה.

בשנת 1808 החליט נפוליאון להתגרש מאשתו ז'וזפין דה בוארנה מכיוון שלא העמידה לו ילדים, וביקש להתחתן עם יקטרינה פבלובנה, הנסיכה הגדולה של רוסיה, בתם של פאבל הראשון, קיסר רוסיה וסופיה דורותיאה, נסיכת וירטמברג. משפחתה המזועזעת סירבו להצעה, ומיהרו לחתנה עם בן דודה גאורג. הזוג הצעיר התגורר בטבר, שם מונה גאורג למושל, ונולדו להם במהירות שני בנים. ב-27 בדצמבר 1812 מת לפתע גאורג כתוצאה ממחלת הטיפוס, ויקטרינה בילתה את השנים הבאות עם אחיה. בשנת 1813 התלוותה יקטרינה לאלכסנדר בנסיעתו לבריטניה, שם נפגשו עם ג'ורג', נסיך ויילס, שהיה השליט בפועל בבריטניה, ובשנת 1815 התלוותה אליו במהלך קונגרס וינה.

באנגליה פגשה יקטרינה את וילהלם, נסיך הכתר של וירטמברג, ומיד התאהבו השניים ממבט ראשון. עם זאת, וילהלם היה נשוי עם קרולינה אוגוסטה, נסיכת בוואריה, ובשל כך ביקש בקשה להתגרש ממנה, בטענה כי הנישואים לא קוימו, ואכן בשנת 1816 התגרש וילהלם לאחר שקיבל היתר מהאפיפיור, וזמן קצר לאחר מכן התחתנה גרושתו עם פרנץ הראשון, קיסר אוסטריה. ב-24 בינואר 1816 התחתנו וילהלם ויקטרינה בסנקט פטרבורג.

## משפחתו
ב-3 באוגוסט 1809 התחתן גאורג עם יקטרינה פבלובנה, הנסיכה הגדולה של רוסיה, בתם של פאבל הראשון, קיסר רוסיה וסופיה דורותיאה, נסיכת וירטמברג, ממנה נולדו לו שני בנים:
* אלכסנדר, דוכס אולדנבורג (1810–1829)
* פטר, דוכס אולדנבורג (1812–1881)

## אילן יוחסין

## קישורים חיצוניים

קטגוריה:דוכסים גרמנים
קטגוריה:גרמנים שנולדו ב-1784
קטגוריה:גרמנים שנפטרו ב-1812
אולדסמוביל אירוטק

ממוזער|290px|זרימה "ארודינמית" בשלדת "אולדסמוביל Aerotech"
**אולדסמוביל אירוטק** (באנגלית: **Oldsmobile Aerotech**) - היא מכונית קונספט, בתצורת מכונית ספורט, המוגדרת כמכונית-על, אשר יוצרה על ידי חטיבת הרכב אולדסמוביל, בקונצרן הרכב האמריקאי **[[ג'נרל מוטורס]]**, בין השנים 1987–1992.

## אולדסמוביל אירוטק
דגם ה"אולדסמוביל אירוטק" יוצר ב-2 גרסאות.

בדגמי "אולדסמוביל אירוטק" הורכבו מנועי "Quad 4 engine", אשר יוצרו על ידי ג'נרל מוטורס, חטיבת אולדסמוביל, בין השנים 1987–2002.

## שיאי עולם
נהג מרוצי המכוניות "Anthony Joseph Foyt, Jr" שבר מספר שיאים בדגם ה"אולדסמוביל אירוטק". ב-27 באוגוסט 1987, במסלול הבדיקה 7,712 מייל ב"Fort Stockton" טקסס הגיע למהירות של 413.788 ק"מ. בתאריך 26 באוגוסט 1987, נהג "Anthony Joseph Foyt, Jr" מרחק של 1 מייל במהירות של 431.10 קמ"ש.

בין התאריכים 7–15 בדצמבר 1992 מספר נהגי מרוץ שבחנו את דגם "אולדסמוביל אירוטק" אשר הורכב בו, מנוע 8V צילינדר, 4,000 סמ"ק שברו 47 מהירויות סיבולת רשומות כולל 10,000 ו-25,000 קילומטר מהירות שיא העולם. רשומות מהירות אחרות ארציות ובינלאומיות הנעות בין 10 ק"מ ל 24 שעות הושגו על ידי צוות של נהגים עובדים 24 שעות ביממה במשך 8 ימים. רשומות אלה הוגדרו במסלול הבדיקה "Fort Stockton".

## גרסאות "אולדסמוביל אירוטק"

* short-tailed (ST) (זנב קצר) - 2 יחידות
* long-tailed (LT) (זנב ארוך) - 1 יחידה

## ראו גם
* אולדסמוביל
* אולדסמוביל גולדן רוקט

## קישורים חיצוניים

* 
* 
*  (מסלולי בדיקת דגם "אולדסמוביל אירוטק")
* דגם "אולדסמוביל אירוטק" - תמונות  (motor1.com/photos/464572/oldsmobile-aerotech-concept)
## הערות שוליים

קטגוריה:מכוניות קונספט
קטגוריה:מכוניות על
קטגוריה:מכוניות ספורט
קטגוריה:דגמי מכוניות שהושקו ב-1987
אירוטק
קטגוריה:מכוניות אמריקאיות
קטגוריה:מכוניות מנוע מרכזי
קטגוריה:מכוניות עשויות סיבי פחמן
עונת 1939 בליגת ארץ ישראל בכדורגל

**עונת 1939 ב[[ליגת ארץ ישראל בכדורגל]]** הייתה ליגה שנחשבה לבכירה ביותר בכדורגל בארץ ישראל במהלך תקופת המנדט.

בשנה זו הליגה הבכירה חולקה ל-7 מחוזות: תל אביב מחלקה א', מחוז ירושלים מחלקה א' (הקבוצות הבריטיות בלבד), מחוז חיפה מחלקה א', תל אביב מחלקה ב', שומרון מחלקה ב' ודרום מחלקה ב'.
ליגה במבנה זה התקיימה במקום ליגת ארץ ישראל בכדורגל הבכירה שהתקיימה בשנים 1931-1938, וזאת בעקבות אירועי המרד הערבי הגדול שלא אפשרו אירוח של קבוצות ממחוזות שונים במחוזות אחרים.
קבוצות מהליגה הבכירה וליגת המשנה מוזגו לתוך ליגה אחת עם מחוזות (התקיימה במקום ליגה א' וליגה ב' של השנים לפני כן).

העונה החלה ב-25 בפברואר 1939 והסתיימה ב-2 בדצמבר 1939.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי ממוצע השערים.

בליגה זו שיחקו 6 קבוצות במחוז תל אביב א', 11 קבוצות בליגה המחוזית ירושלים מחלקה א' - בה שיחקו כל הקבוצות הבריטיות, 13 קבוצות במחוז חיפה א', 12 קבוצות במחוז תל אביב ב', 6 במחוז שומרון ב' ו-8 במחוז דרום ב'.

בעונה זו זכתה קבוצת מכבי תל אביב באליפות מחוז תל אביב מחלקה א', ומלך השערים במחוז זה היה פרי נויפלד ממכבי תל אביב עם 9 שערים לעונה בליגה זו.

הליגה שבה שיחקה וזכתה מכבי תל אביב נחשבה לקשה והבכירה ביותר מבין המחוזות האחרים, אך הייתה מחלוקת בשאלה אם זכייה זו הוכרה כאליפות ארצית באותה תקופה. עד שנת 2003 הכירה ההתאחדות לכדורגל באליפות, אך מספר שנים לאחר מכן החלה להשמיט אותה מכיוון שלא התקיימה ליגה ארצית בכירה רשמית בשנה זו והיא לא נספרה במניין האליפויות הרשמי של הקבוצה, שמצידה המשיכה לטעון שזכתה באליפות כשרה בליגה שנחשבה לחזקה ביותר. מחלוקת זו המשיכה עד לפרסום חוות דעת ראש יחידת המחקר של ההתאחדות לכדורגל, פרופסור יאיר גלילי, אשר תמך בהכרה מחודשת של האליפות, וב-26 במאי 2024 אישרה ההתאחדות לכדורגל בישראל כי שבה להכיר באליפות זו במניין האליפויות של מכבי תל אביב.

## טבלת הליגה
### מחוז תל אביב א'

### מחוז ירושלים א'

### מחוז חיפה א'

13 קבוצות התחרו בליגה זו:
*מפקדת בריגדה 16
*בית החולים הצבאי
*משטרה בריטית מחוזית
*אורדננס
*וסט קנט
*סרוויס
*הפועל חיפה
*מפקדת הדיוויזיה השמינית
*מכבי חיפה
*בית"ר "שמן"
*הבטריה הכבדה 19
*המאותתים דיוויזיה
*הפועל כפר עטה

### מחוז תל אביב ב'

### מחוז שומרון ב'

### מחוז דרום ב'

## הערות שוליים

קטגוריה:1939 בארץ ישראל
קטגוריה:1939 בספורט
קטגוריה:תחרויות כדורגל ב-1939
קטגוריה:עונות בליגה ב' בכדורגל בארץ ישראל
אלי אסייג

**אלי אסייג** (נולד ב־12 בפברואר 1962) הוא קצין משטרה ישראלי בדימוס בדרגת תת-ניצב, כיהן כמפקד היחידה הארצית למאבק בפשיעה הכלכלית (יאל"כ) מאז דצמבר 2017 וסגן ראש יחידת להב 433.

## ביוגרפיה
אסייג נולד בשכונת שמשון באשקלון, אחד מארבעה ילדים של זרי ואשר. הוא למד בתיכון אורט אפרידר בעיר. ב-1980 התגייס לצה"ל ושירת בנח"ל כלוחם/מפקד. התגייס למשטרת ישראל ב-1986, החל את שירותו כחוקר ביחידה המרכזית של מחוז תל אביב. ב-1991 יצא לקורס קצינים במשטרה ובסיומו הוצב בתפקיד קצין מודיעין ביחידה המרכזית של מחוז תל אביב.

במהלך שירותו ביחידה המרכזית בתל אביב שימש כראש מחלק איסוף וסוכנים, ראש מחלק בילוש משימתי וראש מחלק סמים. בתקופת שירותו בימ"ר ת"א לקח חלק בפענוח רצח השופט עדי אזר.

בשנת 2007 עבר לשרת כראש מפלג מודיעין ביחידה המרכזית במחוז מרכז. בין הפרשיות שלקח חלק היו: רצח משפחת אושרנקו, רצח הילדה רוז פיזם ופרשית יבוא סמים "כוכב הצפון".

ב-2010 מונה למפקד היחידה המרכזית במחוז ש"י והוביל את חקירת "ים סוער" - פרשה של הברחת כלי נשק מירדן לישראל דרך ים המלח.

ב-2011 קודם לדרגת ניצב משנה ומונה למפקדה הראשון של היחידה המרכזית במחוז חוף. במהלך תפקידו הוביל לפענוח תיק רצח מנהל חברת קדישא ותיק ניסיון רצח ראש עיריית עכו.

ב-2014 יצא ללימודים כנציג משטרת ישראל במכללה לביטחון לאומי.

ב-2015 (אינתיפאדת הסכינים) במשך כ-3 חודשים פיקד על מפקדה משימתית בחקירת אירועי פח"ע עממי בירושלים.

ב-2016 מונה לתפקיד קצין החקירות והמודיעין (אח"מ) של יחידת להב 433.

בדצמבר 2017 קודם לדרגת תת-ניצב ומונה לראש היחידה הארצית למאבק בפשיעה הכלכלית. במרץ 2021 סיים את תפקידו ופרש מהשירות.

הוא נשוי ואב לשתי בנות. בעל תואר ראשון במשפטים מהמכללה האקדמית קריית אונו ותואר שני (.M.A) במדעי המדינה אוניברסיטת חיפה.

## קישורים חיצוניים
*
*דוד לוי, מאשקלון לחקירות נתניהו: הכירו את תנ"צ אלי אסייג, באתר "כאן דרום" אשקלון, 09 במרץ 2018
* 

קטגוריה:תתי-ניצבים במשטרת ישראל
קטגוריה:ראשי היחידה הארצית למאבק בפשיעה הכלכלית
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1962
סלאוקוס השני

**סלאוקוס השני** (קליניקוס, הגדול) היה המלך הרביעי של הממלכה הסלאוקית בין השנים 247–226 לפנה"ס, בנו של אנטיוכוס השני ואשתו הראשונה לאודיקי.

## חייו

לאחר לידתו נשא אביו אנטיוכוס את ברניקי בתו של תלמי השני לאישה תוך הבטחה שבנה יהיה יורשו. לבסוף החזיר אליו אנטיוכוס את לאודיקי אך היא התנקמה בו ורצחה אותו ואת בנה של ברניקי כדי לסלול את הדרך למלוכת בנה שלה, סלאוקוס השני, והוא אכן עלה על כיסא המלכות תחת אביו. מיד עם הכתרתו רצח סלאוקוס את אמו החורגת ברניקי. במעשה זה עורר עליו את זעמו של אחיה תלמי השלישי וזה חידש את המלחמה בין הסלאוקים לתלמיים (246–241 לפנה"ס). במלחמה זו הוכה סלאוקוס השני קשות והדבר הוביל לכך שאחיו אנטיוכוס היירקס מרד בו, באקטריה ופרתיה נהיו עצמאיות ובאסיה הקטנה אבדה קפדוקיה.

## קישורים חיצוניים

* השושלת הסלאוקית באנציקלופדיה בריטניקה
* 

סלאוקוס 02
עיריית מינסק

**עיריית מינסק**, רשמית **הוועד המבצע העירוני של מינסק** (בבלארוסית: **Мінскі гарадскі выканаўчы камітэт**) היא הרשות המבצעת של העיר מינסק, האחראית לכל ענייני העיר וניהולה.

מוסד הניהול של העיר הוקם כבר בשנת 1917, אך הפך לגוף ביצועי לאחר התפרקות ברית המועצות, כגוף הניהול של בירת בלארוס. העירייה אחראית לניהול כל הגופים הקשורים לניהול העיר, לרבות: משטרת מינסק, חברת הבנייה מינסק-סטרוי, הרכבת התחתית של מינסק, חברת התחבורה מינסק-טרנס.
## בניין העירייה
בניין העירייה במינסק, הוא מבנה ממשלתי בשדרות העצמאות 8 שבעיר מינסק, המאכלס הן את העירייה והן את מועצת נבחרי העם של מינסק, הפרלמנט העירוני.

הבניין בו 5 קומות ונבנה בשנים 1963–1964 על פי פרויקט של האדריכלים מוסינסקי וסיסוייב.

## ראש העיר
כיום תפקיד ראש העיר נקרא **יושב ראש הוועד המבצע של מינסק** והוא נקרא כך מאז הקמת הוועדה בשנת 1917. קדם לה תפקיד **מושל העיר מינסק**, שהיה תפקידו של האחראי לניהול ענייני העיר מאז 1879.

אין בחירות לראשות העיר, במקום זאת הוא ממונה על פי צו נשיאותי מאת נשיא בלארוס, בהמלצת מועצת נבחרי העם של מינסק.
### מושלי מינסק
* אלכסנדר פטרוב (אוגוסט 1879 - ינואר 1886)
* ניקולאי טרובצקוי (פברואר 1896 - 1902)
* אלכסנדר מסין-פושקין (1903 - 1905)
* פאבל קורלוב (מאי 1905 - 1906)
* יאקוב ארדלי (1906 - נובמבר 1912)
* אלכסיי גירס (נובמבר 1912 - אפריל 1915)
* אנדריי צ'רניאבסקי (אפריל 1915 - אוגוסט 1916)
* ולדימיר דרוצקוי-סוקולנינסקי (1917)
### ראשי העיר בתקופה הסובייטית
* בוריס פוזנר (מרץ - יולי 1917)
* איסידור ליובימוב (יולי - אוגוסט 1917)
* קארל לאנדר (ספטמבר - אוקטובר 1917)
* ויקטור יארקין (מרץ 1918 - מאי 1919)
* קזימיר טיכובסקי (יולי - ספטמבר 1919)
* פריץ קיוסה (דצמבר 1920 - דצמבר 1921)
* אדולף גטנר (ינואר 1922 - דצמבר 1923)
* סרגיי קארפ (ינואר - מרץ 1924)
* אדם סלבינסקי (מרץ - יולי 1924)
* סטפן יאצקביץ' (אוגוסט 1924 - אפריל 1929)
* ניקיפור אקסיוצ'יץ (אפריל 1929 - דצמבר 1930)
* יוסיף וולודקו (פברואר 1931 - מרץ 1933)
* אנטון קורנבסקי (מאי 1933 - ינואר 1934)
* ימליאן ז'וקוביץ' (מרץ 1934 - יוני 1937)
* קונסטנטין בודארין (ספטמבר 1940 - יוני 1941; יולי 1944 - אוגוסט 1945)
* איוואן פארומצ'יק (אוגוסט 1945 - מרץ 1946)
* קונסטנטין דלוגאשבסקי (אפריל 1946 - יולי 1954)
* וסילי שראפוב (יולי 1954 - ינואר 1968)
* מיכאיל קובאליוב (ינואר 1968 - ינואר 1977)
* גנאדי ברטאשביץ' (ינואר - יוני 1977)
* סטניסלב לוקאשביץ' (יוני 1977 - ינואר 1980)
* גאורגי טראזביץ' (ינואר 1980 - אוגוסט 1983)
* ולרי פצ'ניקוב (אוגוסט 1984 - דצמבר 1985)
* ולדימיר מיכאסיוב (דצמבר 1985 - מאי 1990)

### ראשי העיר מאז 1990

# מיכאיל מריניץ' (אוקטובר 1990 - אפריל 1991)
# אלכסנדר גרסימנקו (אפריל 1991 - ינואר 1995)
# ולדימיר ירמושין (ינואר 1995 - פברואר 2000)
# מיכאיל פאבלוב (מרץ 2000 - יוני 2009)
# ניקולאי לאדוטקו (יוני 2010 - נובמבר 2014)
# אנדריי שורץ (מנובמבר 2014)

## ראו גם
* נשיא בלארוס
* מינסק
## קישורים חיצוניים
*

## הערות שוליים

קטגוריה:מינסק
קטגוריה:עיריות
מיסטר רבינוביץ

"**מיסטר רבינוביץ**" (1968) היא סדרת הדפסים שיצר הצייר הישראלי אורי ליפשיץ.

## תיאור
הסדרה בת ארבעת ההדפסים "מיסטר רבינוביץ" נוצרה בשנת 1968. היא הודפסה רק בשנות ה-80 של המאה ה-20 בסדנת ההדפס ירושלים במהדורה של 35 עותקים. באותה תקופה שבה נוצרו לוחות ההדפס, החל ליפשיץ ליצור גם סדרת ציורים בנושא דומה שיצירתה נמשכה עד שנות ה-90 של המאה ה-20

דוד גלעדי תיאר את דמותו של רבינוביץ, נושא הסדרה, כבת דמותו של פקיד בורגני. בורגנות המתבטאת באדישות של הדמות: "את המונח ennui הצרפתי, המופיע אצל בודלר, תרגמנו פה ל'אדישות' המגולמת גם בישותו של 'מיסטר רבינוביץ" […]. 'לָארוס הקטן' מביא כמה סינונימים למונח זה: חולשת הדעת, שעמום מתוך חוסר מעש, היעדר עניין, קושי, חרדה, דאגה, אי שקט. חולשת דעת היא כמובן גם חולשה מוסרית. והרי אלה כולם הם מסימני ההיכר של אותו פקיד קטן שליפשיץ נותן לו את השם רבינוביץ'…"

בשונה ממרבית עבודותיו בתחריט, שהתבססו על דימוי קווי על רקע חלק, בולט ניסיונו של ליפשיץ לתאר סביבה שלמה ובה התרחשות. רבינוביץ מתואר כדמות לבושה חליפה ועל ראשה מגבעת בסגנון הומבורג. בעבודה השלישית בסדרה, לדוגמה, מופיעה דמות זו שלוש פעמים. פעם בצדו הימני של ההדפס, פעם נוספת כדמות מוקטנת, המופיעה בצדו השמאלי התחתון ומתוארת מאחור, ופעם שלישית כדמות במסגרת של ציור על הקיר. בנוסף לדמותו של רבינוביץ, מופיעה בעבודה דמות נשית עבת בשר, שהילה מאפיינת אותה כמלאך וניצבת על רקע צורה גאומטרית. גדעון עפרת זיהה את דמות האישה מכדימוי של הארוס. בצדו השמאלי העליון תיאר ליפשיץ אסלת שירותים, המקצינה את הסיטואציה המתוארת והופכת אותה לסאטירה ביקורתית. האסלה, כמו גם חלקים נוספים בעבודה, נעשו בטכניקה של תצריב צילומי. עפרת מציין את הסדרה כאחד היצירות הראשונות שעשו שימוש בדימוי צילומי בהדפס בישראל.

## הערות שוליים

קטגוריה:סדנת ההדפס ירושלים
קטגוריה:תצריבים
קטגוריה:הדפס ישראלי
קטגוריה:יצירות משנת 1968
טריומף פאלאס

**טריומף פאלאס** (ברוסית: **Триумф-Палас**) הוא גורד שחקים בן 57 קומות שנמצא בחורושיובסקי, מוסקבה. זהו אחד מבנייני המגורים הגבוהים באירופה.

טריומף פאלאס בנוי בסגנון נאו-קלאסי המושפע מסגנון הקלסיציזם סטליניסטי. יש המכנים אותו "האחות השמינית", בשל דמיונו למגדלי שבע האחיות שנבנו במוסקבה תחת שלטון סטלין במהלך שנות ה-50.

בשנים 2003 - 2007 החזיק המגדל בתואר הבניין הגבוה באירופה.

## קישורים חיצוניים

* 

## הערות שוליים

קטגוריה:מוסקבה: גורדי שחקים
קטגוריה:רוסיה: בתי מגורים
ביצ'קה

**ביצ'קה** (בהונגרית: **Bicske**) היא עיירה במחוז פייר שבהונגריה. היא נמצאת במרחק של כ-35 קילומטרים מערבה מבירת הונגריה בודפשט.

## היסטוריה
לפי ממצאים ארכאולוגיים, אזור העיירה ביצ'קה היה מיושב עוד מהתקופה הנאוליתית וכן בתקופת הברונזה, עוד לפני שהרומאים, האווארים וההונגרים חיו שם. האזכור הראשון לעיירה זו הוא של מסמך היתר גביית אגרה משנת 1306.

[ימין|250px|ממוזער|מבט אווירי ל[טירה של משפחת בטיאני בביצ'קה.]]

בשנת 1596 נכבשה ביצ'קה בידי האימפריה העות'מאנית. בשנת 1642 נקנתה קרקע העיירה בידי רוזן עשיר בשם אדם בטיאני, שבנה שם טירה מפוארת והפך אותה למגוריו. בתקופה זו, הכפר ביצ'קה, שנהרס על ידי הטורקים במהלך הכיבוש העות'מאני, הפך לעיירה משגשגת בשל העושר שמשפחת בטיאני הביאה עימה למקום.

במהלך המאה ה-19 הייתה ביצ'קה לעיר מפותחת ולמרכז תרבותי. משפחת בטיאני כשקנתה את המקום בנתה גם מצפה כוכבים וטירה קטנה עבור אסטרונומים, ודבר זה משך אליה מבקרים רבים.

העיירה ביצ'קה עברה תהפוכות רבות במהלך ההיסטוריה שלה. תחילה היא הייתה יישוב קטן, מעין כפר. משנת 1688 עד 1877, בעידן משפחת בטיאני, הייתה זו עיירה מרכזית של המחוז. משנת 1877 עד 1946 העיירה השתייכה למחוז פייר. בשנת 1947 היא הפכה לעיירה עצמאית. בשנת 2015 היו בה כ-12,000 תושבים.
ממוזער|בית הכנסת בעיר

## בשואה
בינואר 1941, במפקד האוכלוסין שנעשה בהונגריה לפני הכיבוש הגרמני, נמנו בביצ'קה 201 תושבים יהודים, שהיוו כ-2% מאוכלוסיית העיירה.

עוד לפני כן, בימי הטרור הלבן ההונגרי, נרצחו כמה מתושביה היהודים של ביצ'קה.

ב-19 במרץ 1944, במהלך מלחמת העולם השנייה, כבש צבא גרמניה הנאצית את הונגריה. במפקד שעשתה גרמניה באפריל באותה שנה, נמנו בין יהודי ביצ'קה 196 יהודים. כמו בכל מקום שנכבש על ידי גרמניה, גם בביצ'קה הוקם גטו עבור היהודים. גטו ביצ'קה הוקם ב-16 במאי 1944. כ-480 יהודים בביצ'קה וסביבותיה נאלצו להצטופף בגטו זה, והבתים סומנו בטלאי צהוב. בתחילת יוני 1944 הועברו יהודי ביצ'קה למרכז שילוח בבית חרושת ללבנים בסקשפהרוואר, וב-14 ביוני הם גורשו משם לאושוויץ.

ב-24 בדצמבר 1944 נכבשה ביצ'קה מידי גרמניה הנאצית על ידי הכוחות הסובייטים של החזית האוקראינית השלישית במהלך הקרב על בודפשט.

## ילידי המקום

* **[[אנטל פורגאץ']]** (במקור **פרויד**, 1910 – 1944) היה משורר ועיתונאי יהודי-הונגרי שנספה בשואה.

## ערים תאומות
* 
* 
* 

## קישורים חיצוניים

* 
* 
* 

קטגוריה:הונגריה: ערים
קטגוריה:קהילות יהודיות בהונגריה
קטגוריה:גטאות בשואה
קטגוריה:גטאות בהונגריה
רכס ליווינגסטון (קנדה)

**רכס ליווינגסטון** (באנגלית: **Livingstone Range**) הוא רכס הרים, המהווה חלק מהרי הרוקי הקנדיים. הרכס ממוקם בפרובינציית אלברטה שבקנדה. הרכס מהווה את הקצה המזרחי של הרי הרוקי הקנדיים, בדרום הפרובינציה.

גבולו הדרומי של הרכס הוא נהר הייווד, והוא משתרע דרומה עד רכס קרואוזנסט. גבולותיו המערביים של הרכס הם הנהרות ליווינגסטון ואולדמן.

## מקור השם
הרכס נקרא על שם החוקר דייוויד ליווינגסטון. שמו של הרכס ניתן לו על ידי תומאס בלקיסטון, עוזרו של ג'ון פאליסר, בשנת 1858.
כאשר המגלה פיטר פידלר טיפס על הר ת'נדר בשנת 1792, היה זה הפעם הראשונה המתועדת שאירופאי טיפס על אחד מהרי הרוקי הקנדיים.

## קישורים חיצוניים
* תצלום לוויין של רכס ליווינגסטון
* מידע על ההר באתר peakfinder
*  - טיסה מעל רכס ליווינגסטון
* מזג אוויר נוכחי ברכס ליווינגסטון
* תחזית מזג אוויר עבור רכס ליווינגסטון
** סטטיטיקות מזג אוויר עבור רכס ליווינגסטון

## הערות שוליים

ליווינגסטון
ליווינגסטון
מלון אוקראינה

**מלון "רדיסון רויאל מוסקבה"**, **לשעבר מלון אוקראינה** (ברוסית: **«Гостиница «Рэдиссон Ройал, Москва**) – הוא מלון חמישה כוכבים במוסקבה. המלון  שוכן בגורד שחקים בסגנון סטליניסטי שידוע כאחד משבע האחיות של מוסקבה. הבניין הוקם בשנת 1957 ומאז הקמתו היה מלון יוקרה.

המלון ממוקם במרכז מוסקבה מול הבית הלבן של רוסיה והוא כולל 34 קומות ומגיע לגובה של 206 מטר.

בשנת 2005 המלון עבר הפרטה. בשנים 2007–2010 המלון עבר שיפוץ נרחב. לאחר השיפוץ הוא כולל 505 חדרים ו-38 סוויטות. בקומה 33 של המלון קיימת תצפית שפתוחה רק לאורחי המלון ומסעדותיו.

בלובי של מלון הותקנה דיורמה של עיר מוסקבה בקנה מידה 1:75 בהתאם למצב העיר בשנת 1977. שטחה כ-300 מ"ר.

סוכנות רולס-רויס ממוקמת בבניין מלון אוקראינה.

## קישורים חיצוניים

* 

* האתר הרשמי של סוכנות רולס-רויס במוסקבה

קטגוריה:מוסקבה: בתי מלון
קטגוריה:מלונות גורדי שחקים
קטגוריה:שבע האחיות
ישראל מאיר וייס

הרב **ישראל מאיר וייס** (נולד בכ' בטבת ה'תש"ג, 28 בינואר 1942) ראש ישיבת נחלת הלויים בנווה שאנן שבחיפה.

## ביוגרפיה
נולד ללאה ולרב שמשון רפאל וייס בארצות הברית, למד בישיבת מיר ונישא לגיטל בתו של ראש הישיבה הרב חיים שמואלביץ. לאחר נישואיו למד בכולל של ישיבת מיר. ב-1977 הצטרף כר"מ לצוות ישיבת עטרת ישראל שהוקמה אז בשכונת בית וגן.

ב-1986 יסד את ישיבת נחלת הלויים בשכונת נווה שאנן בחיפה בסיועם של תושבי השכונה, משפחת טופורוביץ. הישיבה נקראה על שם בני הזוג טופורוביץ שהיו לויים "נחלת הלויים". מאז הוא מעביר בקביעות שיעורים בישיבה, ומשמש מנהיג רוחני לקהילת בוגרי הישיבה.

מתגורר בשיכון חב"ד בירושלים. במשך שנים נסע בקביעות מדי יום מביתו לישיבה בחיפה, אך בעשור השני של המאה ה-21 עבר להתגורר עם אשתו בקרבת הישיבה בכל ימות השבוע, והוא שב לביתו בירושלים רק לחגים ובימי בין הזמנים.

בראש חודש חשון תש"ף (2020) מינה את בנו הרב אהרן לכהן לצדו בראשות הישיבה, והוא כיהן בתפקידו עד חודש אדר תשפ"ג (2023).

הרב וייס חבר נשיאות ועד הישיבות.

## חיים אישיים
נשוי לגיטל (לבית שמואלביץ). מילדיהם:
* הרב אהרן - חתנו של הרב דוד לוי, ר"מ בישיבת מיר מודיעין עילית, כיהן במשך 3 שנים לצד אביו בישיבת נחלת הלויים.
* יהודית - נשואה לרב חיים אריה חדש, ראש ישיבות אור אלחנן ומחבר סדרת ספרי אהל תורה.
*מלכה - נשואה לרב אריה גרבוז, ר"מ בישיבת מיר מודיעין עילית, מחבר הספרים "ביאורי עניינים", ובנו של הרב אברהם נח גרבוז.
*הרב נחום - ר"מ שיעור א' בישיבה.

## ממאמריו
* **בעניין שלמי חגיגה ושלמי שמחה**, מבי מדרשא, ד, ירושלים: ישיבת עטרת ישראל, תש"מ, עמ' 23–30
* **לעשות רצונך בלבב שלם**, בתוך: "וזרח השמש: ייסודה ומשנתה של אגודת החרדים דגל התורה", תש"נ, עמ' 363–366.

## קישורים חיצוניים
;שיעוריו מכתבי תלמידים
* 
* 

## הערות שוליים

קטגוריה:בוגרי ישיבות
קטגוריה:בוגרי ישיבות בארץ ישראל
קטגוריה:בוגרי ישיבת מיר
קטגוריה:ראשי ישיבה ליטאים בישראל
קטגוריה:חברי נשיאות ועד הישיבות
קטגוריה:רבנים חרדים ישראלים
קטגוריה:חיפה: רבנים
קטגוריה:ירושלים: רבנים
קטגוריה:משפחת שמואלביץ
קטגוריה:ישראלים ילידי ארצות הברית
קטגוריה:ישראלים שנולדו ב-1942
קטגוריה:משפחת פינקל
אפל ישראל

**אפל ישראל בע"מ** (באנגלית: **Apple Israel limited**) היא חברה פרטית ישראלית שנוסדה בנובמבר 2011 ועוסקת בפיתוח וייצור שבבים לאייפונים, אייפדים ומחשבי אפל.
לחברה משרדים בהרצליה פיתוח ובפארק מתם שבחיפה. מלוא מניותיה מוחזקות על ידי חברת אפל האמריקאית שממוקמת בקליפורניה.

## היסטוריה
בדצמבר 2011 רכשה אפל את חברת "אנוביט" הישראלית, שעסקה בפיתוח שבבים, תמורת כ-390 מיליון דולר. עם הרכישה סגרה אנוביט את מחלקת פיתוח כונני ה-SSD שלה במהלך שגרר אחריו פיטורי עובדים.

בשנת 2012 הכריזה חברת אפל העולמית בהובלתו של ג'וני סרוג'י על הקמתו של מרכז הפיתוח הראשון שלה שמחוץ לגבולות ארצות הברית, בישראל. ומינויו של אהרון אהרון למנכ"ל מרכז זה שכונה בתחילה "**Herzliya Development Center**".

בנובמבר 2013 רכשה אפל את חברת הסטרטאפ הישראלית "פריימסנס" שעסקה בפיתוח חיישן לזיהוי תלת־ממדי של גוף האדם, תמורת 360 מיליון דולר.

באוגוסט 2014 דווח על כוונה לפתוח מרכז מכירות רשמי בישראל, בניהולו של ניר אילון ובאוקטובר דווח על כוונה לפתוח חנות רשמית ראשונה, בדיוטי פרי בנמל התעופה בן-גוריון.

בפברואר 2015 נפתח מרכז הפיתוח והשיווק הראשי של החברה בהרצליה פיתוח, ובחניכתו ביקר מנכ"ל אפל, טים קוק. באפריל 2015 אפל רכשה את הסטארט-אפ הישראלי LinX, שעוסק בתכנון מצלמות זעירות לטאבלטים וסמארטפונים, תמורת כ-20 מיליון דולר. בפברואר 2017 אפל רכשה את חברת RealFace הישראלית שפיתחה טכנולוגיה להזדהות מאובטחת באמצעות תווי הפנים.

במאי 2017 מונה רוני פרידמן למנכ"ל חברת אפל ישראל.

ביולי 2022 הודיעה החברה על פתיחת מרכז פיתוח בירושלים.

## תחומי פעילות
* פריימסנס פיתחה חלק משמעותי בטכנולוגיית ה-Face ID שמשמשת לזיהוי פנים במכשירי האייפון.
* אפל מחזיקה בסניף מכירות הפונה לשוק העסקי בישראל, ולמשווקיה המורשים, כגון: א.ל.מ, iDigital, C-Data, BUG, iStore, Ivory, KSP, i-cell.
* פיתוח וייצור מוצרי חומרה כגון: שבבים, בקרי זכרונות פלאש מבוססי טכנולוגיית MSP (Memory Signal Processing).

## קישורים חיצוניים
* 

## הערות שוליים

*
קטגוריה:יצרני חומרה
קטגוריה:תעשיית אלקטרוניקה בישראל
קטגוריה:חברות תוכנה ישראליות
קטגוריה:חיפה: חברות
קטגוריה:הרצליה: חברות
קטגוריה:שלוחות בישראל של תאגידים רב-לאומיים
קטגוריה:ישראל: חברות פרטיות בבעלות חברות ציבוריות
קטגוריה:ישראל: חברות שהוקמו ב-2011
פורמולה 1 עונת 1961

**עונת 1961** היא העונה ה-12 של אליפות הפורמולה 1 שאורגנה על ידי הפדרציה הבינלאומית לרכב (FIA). במהלך העונה התקיימו שמונה מרוצים. פיל היל הוכתר כאלוף הנהגים לאחר שיריבו על התואר וולפגנג פון טריפס נהרג בתאונה במהלך הגרנד פרי האיטלקי. פרארי, קבוצתו של היל, זכתה לראשונה באליפות היצרנים.

## המרוצים בעונה

## תקציר העונה
בעונה זאת נעשה לראשונה שימוש במנועי 1.5 ליטר. רכבי פרארי ניצחו חמישה מתוך שמונה מרוצים בעונה. ארבעה ניצחונות הושגו על ידי נהגי הפרארי פיל היל ווולפגנג פון טריפס. ניצחון נוסף הושג בגרנד פרי צרפת על ידי ג'יאנקרלו בגאטי, שהתחרה באופן עצמאי. עבור בגאטי היה זה מרוץ הבכורה באליפות. המאבק על תואר האליפות בין צמד נהגי פרארי הסתיים בצורה טראגית לאחר שפון טריפס נהרג לאחר התנגשות בג'ים קלארק במהלך גרנד פרי איטליה. בתאונה נהרגו פון טריפס ו-14 צופים שעמדו בסמוך למסלול.

מלבד פון טריפס במהלך העונה נהרגו 2 נהגים נוספים: שיין סאמרס, שנהרג במרוץ שלא נכלל בסבב האליפות במסלול ברנדס האטץ' וג'וליו קבינקה שנהרג במהלך נסיעת מבחן במסלול מודנה.

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. הניקוד למנצח המרוץ שונה משמונה נקודות בעונות הקודמות לתשע נקודות. בחישוב נקודות האליפות הובאו בחשבון 5 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה.

### דירוג הנהגים
הטבלה כוללת רק נהגים שצברו נקודות במהלך העונה

### דירוג היצרנים
עונה זאת הייתה העונה הרביעית של אליפות היצרנים. חלוקת הנקודות התבצעה בדומה לאליפות הנהגים. הניקוד ניתן ליצרן, בהתאם לתוצאה הגבוהה ביותר שהשיגו נהגי הקבוצה בכל מרוץ. 

## קישורים חיצוניים

* תוצאות מרוצי העונה, באתר Formula1.com
* סיכום העונה, באתר MotorSport Magazine

קטגוריה:עונות בפורמולה 1
קטגוריה:1961 בספורט
שירות בתי הסוהר הממלכתי של אוקראינה

ממוזער 
**שירות בתי הסוהר הממלכתי של אוקראינה ** (באוקראינית: **Державна кримінально-виконавча служба України**, בקיצור ДКВС; מילולית: **השירות הממלכתי לביצוע פלילי**) הוא הגוף המרכזי של הרשות המבצעת באוקראינה בעלת מעמד מיוחד, המהווה את היחידה המרכזית לניהול מערך הענישה ובתי הכלא של אוקראינה. פעילות השירות מתואמת ומפוקחת על ידי משרד המשפטים של אוקראינה והוא אחראי לניהול כל מתקני המאסר והכליאה במדינה.
## היסטוריה
השירות הוקם בשנת 1996 כיורש לגוף הכליאה הסובייטי, מינהל בתי הסוהר הראשי וקיבל את השם **המחלקה הממלכתית לענייני כליאה של [[משרד הפנים (אוקראינה)|משרד הפנים]]**.

בשנת 2010 אורגן מחדש ובשנת 2016 הועבר לאחריות משרד המשפטים ומוזג אל תוכו ובשנת 2017 אומנם הוענקו לו סמכויות חקירה עצמאיות, אך נושל מעמדו כגוף עצמאי.

## ראשי הארגון
* 1996 – מרץ 2001 — איוואן שטנקו
* מרץ 2001 – פברואר 2005 — וולודימיר לובוצ'קין
* מרץ 2005 – אוגוסט 2009 — ואסיל קושצ'ינץ
* אוגוסט 2009 – אוקטובר 2010 — אולכסנדר גלינסקי
* 31 במרץ 2010 – מרץ 2014 — אולכסנדר ליסיצקוב
* 12 במרץ 2014 – אוגוסט 2014 — סרגיי סטארנקי
* אוגוסט 2014 - אפריל 2017 — וולודימיר פלאגניוק
* 18 במאי 2017 – 21 במאי 2017 — ס. סטארנקי
## ראו גם
*שירות בתי הסוהר הפדרלי
*שירות בתי הסוהר הממלכתי (קירגיזסטן)
*שירות בתי הכלא של קנדה

## קישורים חיצוניים

* 
* 
* שירות בתי הסוהר באתר משרד המשפטים של אוקראינה
* צו נשיא אוקראינה מספר 1085/2010 אודות מערך הכליאה האוקראיני 

## הערות שוליים

קטגוריה:אוקראינה: ארגונים ממשלתיים
קטגוריה:אוקראינה: ארגוני אכיפת חוק
קטגוריה:ארגוני כליאה
שירות ההגירה הממלכתי של אוקראינה

**שירות ההגירה הממלכתי של אוקראינה** (באוקראינית: **Державна міграційна служба України**) הוא אחד הגופים המרכזיים של ממשלת אוקראינה ומשרד הפנים, האחראי ליישם את מדיניות המדינה בתחום ההגירה, כולל מאבק בהגירה בלתי חוקית, מתן אזרחות, רישום פליטים ומהגרים.

השירות הוקם לראשונה כגוף ממשלתי עצמאי למאבק בהגירה בלתי חוקית בדצמבר 2010.

## ביקורת
שמאל|ממוזער|220x220 פיקסלים|תור לקבלת דרכון. צ'רקסי, אוגוסט 2013
[ימין|ממוזער|214x214 פיקסלים|עטיפת [דרכון אוקראיני, 2015]]
ב-12 יוני 2013 קבינט השרים של אוקראינה ביטל את החלטה מספר 185, לפיה הנפקת דרכונים אוקראינים יבוצע על ידי הקונסורציום הפרטי "EDPAS" (ЄДАПС) והאחריות להדפסת דרכונים הוחזרה לידי המדינה, באמצעות שירות ההגירה.

שינוי חד שכזה של החלפת היצרן הוביל לעיכובים בהנפקת דרכונים. בעיצומה של עונת החגים, כ-100 אלף אנשים לא היו מסוגלים לקבל אותם בפסק זמן סביר.

הועלו גם טענות נגד תעריפי המדינה להנפקת דרכונים. החוק אומנם מגדיר סכום של 170 הריבניה, אך שירות ההגירה גובה 377 הריבניה והפער מוביל לא פעם לתביעות משפטיות רבות כנגד שירות ההגירה.

## ראו גם
*שירות ההגירה הפדרלי של רוסיה

## קישורים חיצוניים

* 

* אתר מידע 

## הערות שוליים

קטגוריה:אוקראינה: ארגונים ממשלתיים
קטגוריה:אוקראינה: ארגוני אכיפת חוק
קטגוריה:ארגוני הגירה ממשלתיים
השירות הממלכתי למצבי חירום של אוקראינה

[שמאל|ממוזער|270x270 פיקסלים|בניין תחנת הכיבוי של [לבוב]]
[שמאל|ממוזער|270x270 פיקסלים|מטוס [כבאות אווירית מדגם אנטונוב An-32 במבצע לכיבוי שרפת יער.]]
[שמאל|ממוזער|270x270 פיקסלים|כבאיות של שירות החירום כתגובה לתקרית בקייב, 2010. (משאית מדגם [קאמאז)]]
שמאל|ממוזער|270x270 פיקסלים|מסוק חירום מדגם Eurocopter EC145 מבצע נחיתה בקייב
[שמאל|ממוזער|270x270 פיקסלים|רכב שירות חירום ב[דונצק, 2011. (רכב דגם מיצובישי)]]
**השירות הממלכתי למצבי חירום** (באוקראינית: **Державна служба України з надзвичайних ситуацій**) הוא הגוף העיקרי של הרשות המבצעת באוקראינה המספק שירותי הגנה אזרחית, מבצעי חילוץ והצלה, תיעוד ותפעול קופות ביטוח, טיפול בפסולת רדיואקטיבית, הגנה על אוכלוסייה וטריטוריה מפני כל מצבי חירום, מניעת מצבים שכאלה ותגובה להם, חיסול תוצאות אסונות טבע וחיסול תוצאות של אסון צ'רנוביל.

מוטו השירות הוא "למנוע. להציל. לעזור." (אוקראינית: Запобігти. Врятувати. Допомогти).

## היסטוריה
ממוזער|סמל המשרד למצבי חירום
הגוף הוקם לראשונה בשם **המשרד למצבי חירום של אוקראינה** (באוקראינית: **Міністерство надзвичайних ситуацій України**, שמו המקוצר באוקראינית היה МНС України) והוא נוסד ב-1996 ממיזוג של המשרד להגנה על האוכלוסייה מפני השלכות אסון צ'רנוביל ומטה ההגנה האזרחית הממלכתי, אשר עד אז היו שני גופים שונים. מאוחר יותר, בשנת 2003 הסוכנות כללה גם את מכבי האש שעד אז היה כפוף למשרד הפנים.

עד 1991 המשרד להגנה על האוכלוסייה מפני השלכות אסון צ'רנוביל פעל תחת השם הוועדה הממלכתית של קבינט שרים של הרפובליקה הסובייטית הסוציאליסטית האוקראינית, בעוד מטה ההגנה האזרחית היה חלק מרשת ההגנה האזרחית של ברית המועצות.

עד 2005 הסוכנות היוותה צבא המילואים של הכוחות המזוינים של אוקראינה, אבל אחרי רפורמת 2003 ומיזוג מכבי האש, כל היחידות הצבאיות של המשרד פורקו, ב-2005 הסוכנות הפכה באופן רשמי לגוף אזרחי לא-צבאי, עם דגש על הפעלת שירותי חילוץ והצלה.

עד לרפורמה המינהלית ב-9 בדצמבר 2010 הגוף נקרא בשם המשרד להגנה על האוכלוסייה מפני השלכות אסון צ'רנוביל. אחרי הרפורמה שלושה גופים גדולים של הממשלה הוכפפו אליו:
* השירות הממלכתי לפיקוח וביטחון תעשייתי על הכרייה (Державна служба гірничого нагляду та промислової безпеки України)
* הסוכנות הממלכתית לניהול אזור הקרינה (Державне агентство України з управління зоною відчуження)
* הפיקוח הממלכתי לביטחון טכנולוגי (Державна інспекція техногенної безпеки України)
; וסוכנויות אחרות כדוגמת
* המחלקה הממלכתית לביטחון ומניעת אש
* השירות הממלכתי לאיתור וחילוץ אווירי (Ukraviaposhuk)
* השירות ההידרו-מטאורולוגי הממלכתי
* המחלקה הממלכתית לקרן תיעוד ביטוח
ב-24 בדצמבר 2012 המשרד למצבי חירום של אוקראינה הפך לשירות החירום הממלכתי והוכפף למשרד ההגנה של אוקראינה. ב-25 באפריל 2014, השירות הועבר לאחריות משרד הפנים של אוקראינה.

## ראשי הארגון
### ראשי מטה ההגנה האזרחית

### שרי החירום

### ראשי שירות החירום הממלכתי

## ראו גם
* חיפוש והצלה
* המשרד למצבי חירום של רוסיה
* הסוכנות הלאומית לניהול חירום (מונגוליה)
* שרפות היער באוקראינה (2020)

## קישורים חיצוניים

* 

* החוק האוקראיני "אודות גופי ההגנה האזרחית"

## הערות שוליים

קטגוריה:חירום
קטגוריה:כיבוי אש
קטגוריה:ארגוני הגנה אזרחית
קטגוריה:אוקראינה: ארגונים ממשלתיים
קטגוריה:אסון צ'רנוביל
Papaoutai

"**Papaoutai**" (בצרפתית: "**Papa où t'es**"; בעברית: "**אבא, איפה אתה?**") הוא שיר סינגל שנכתב ובוצע על ידי המוזיקאי הבלגי סטרומאה. השיר פורסם עבור הורדה דיגיטלית בבלגיה ב-13 במאי 2013 כסינגל המוביל מתוך אלבום האולפן השני שלו, *[[Racine Carrée]]* (2013). השיר הפך לפופולרי מאוד בבלגיה ובצרפת ובשנת 2013 היה הסינגל הנמכר ביותר בבלגיה. באלבום מופיע גם רמיקס של השיר בכיכובה של אנג'ל הייז.

השיר בוצע בהופעה חיה בטקס NRJ Music Awards בשנת 2013, בהופעה כיכב המוזיקאי Will.i.am. השיר הופיע גם בשנת 2014, במשחק הווידאו Just Dance 2015.

בתחילת 2026, גרסת כיסוי (cover) של השיר בסגנון "אפרו-סול" (Afro Soul) שנוצרה באמצעות בינה מלאכותית (AI) הפכה לוויראלית ברשתות החברתיות. ב-13 בינואר 2026, הגרסה (שהופצה תחת השמות Chill77 ו-Unjaps) נכנסה למצעד הגלובלי של ספוטיפיי למקום ה-168, עם למעלה מ-1.29 מיליון השמעות בשבוע הראשון. הצלחת הגרסה עוררה סערה ציבורית וביקורת על האתיקה שבשימוש ב-AI לשחזור קולו של סטרומאה בשיר העוסק בטרגדיה אישית ומשפחתית.https://open.spotify.com/track/5Ue1gLApNgWJmUsQ1z2Ptt?si=528b96326e5b4639https://www.reddit.com/r/aiwars/comments/1qcthwq/an_aigenerated_cover_of_stromaes_papaoutai_is_the/https://www.deezer.com/fr/artist/1515206

## וידאו קליפ
הקליפ המלווה את השיר בוים על ידי ראף ריינטיינס ופורסם ביוטיוב ב-6 ביוני 2013. בסרטון נראה בחור צעיר (בגילומו של קארל רובן נואל) המנסה לקיים אינטראקציה עם אביו שלא מגיב לו חזרה (בגילומו של סטרומאה). אביו יושב ללא תנועה, הבעת פניו וגופו מזכירים בובת ראווה, ואילו בחוץ, הורים וילדים אחרים רוקדים יחד. בסופו של הקליפ, הבן מצטרף לסטרומאה על הספה, בהבעה נוקשה, חסרת חיים ורגש, זהה לשל אביו. הקליפ והשיר מתייחסים להיעדר אביו של סטרומאה, שנהרג ברצח העם ברואנדה ב-1994. הקליפ צבר מעל מיליארד צפיות באתר יוטיוב.

סיזר "טייט אייז" וויליס, אחד מהיוצרים של ריקוד ה"קראמפינג" המופיע בקליפ, מופיע בקליפ כהורה הרוקד יחד עם הבן שלו.

## רשימת השמעה

## מיקומי שיא

## קישורים חיצוניים
* 

## הערות שוליים

קטגוריה:שירי סטרומאה
קטגוריה:שירים בצרפתית
קטגוריה:שירים על אבות
קטגוריה:שירים על כאב לב
קטגוריה:שירי יורודאנס
קטגוריה:סינגלים שהגיעו למקום הראשון במצעד הסינגלים של SNEP
אולדסמוביל פירנצה

**אולדסמוביל פירנצה** (באנגלית: **Oldsmobile Firenza**) - היא מכונית משפחתית גדולה, אשר יוצרה במספר תצורות, בעלת מנוע בעירה פנימית, אשר יוצרה על ידי חטיבת הרכב האמריקאית, "אולדסמוביל" (באנגלית: **Oldsmobile**), בבעלות קונצרן הרכב ג'נרל מוטורס, בין השנים 1982–1988.

מהדגם יוצרו 287,000 יחידות.

## תצורות אולדסמוביל פירנצה

* סדאן - 4 דלתות
* הצ'בק - 2 דלתות
* קופה - 2 דלתות
* סטיישן - 4 דלתות

## דגמי "אולדסמוביל פירנצה"
### סדאן
* דגם בסיס (יוצר בין השנים 1982–1988)
* LX (יוצר בין השנים 1982–1988)

### [[האצ'בק]]
* S (יוצר בין השנים 1982–1987)
* SX (יוצר בין השנים 1982–1985)
* GT (יוצר בין השנים 1986–1987)

### סטיישן
* Cruiser (יוצר בין השנים 1983–1988)
* LX Cruiser (יוצר בין השנים 1983–1985)

### קופה
* דגם בסיס (יוצר בין השנים 1986–1988)
* LC (יוצר בין השנים 1986–1987)

## תמונות

קובץ:Oldsmobile Firenza coupe 1.jpg |אולדסמוביל פירנצה קופה
קובץ:Olds Firenza Coupe.JPG |אולדסמוביל פירנצה קופה
קובץ:Firenza.jpg |אולדסמוביל פירנצה הצ'בק
קובץ:Oldsmobile Firenza Hatchback rear.jpg  |אולדסמוביל פירנצה הצ'בק
קובץ:Oldsmobile Firenza Station wagon (4899052389).jpg |אולדסמוביל פירנצה - סטיישן
קובץ:Oldsmobile Firenza Cruiser Station wagon (4899054495).jpg |אולדסמוביל פירנצה - סטיישן
קובץ:Oldsmobile-Firenza 1984-dash.jpg |אולדסמוביל פירנצה שנת 1984 - מבט לתא הנהג ולוח מחוונים
קובץ:Oldsmobile-Firenza 1984-interior.jpg |אולדסמוביל פירנצה שנת 1984 - מבט לתא הנהג
קובץ:Olds Firenza.JPG| אולדסמוביל פירנצה סדאן
קובץ:Oldsmobile Firenza.jpg |אולדסמוביל פירנצה סדאן


## ראו גם
* אולדסמוביל
* ג'נרל מוטורס
* אולדסמוביל סטארפייר

## קישורים חיצוניים

*  (דגם קופה)

## הערות שוליים

קטגוריה:דגמי מכוניות שהושקו ב-1982
קטגוריה:מכוניות משפחתיות גדולות
קטגוריה:מכוניות סטיישן
קטגוריה:מכוניות קופה
קטגוריה:מכוניות אמריקאיות
פירנצה
אולדסמוביל גולדן רוקט

**אולדסמוביל גולדן רוקט** (באנגלית: **Oldsmobile Golden Rocket**) היא מכונית קונספט בתצורת מכונית ספורט, בעלת 2 מושבים, שהוצגה על ידי חטיבת הרכב אולדסמוביל בקונצרן הרכב האמריקאי ג'נרל מוטורס בשנת 1956.

גוף הדגם נבנה מפיברגלאס.

מהדגם נבנה אב-טיפוס בודד.
## אולדסמוביל גולדן רוקט קונספט
ממוזער|גולדן רוקט

* 2 דלתות (Fastback)
* 2 מושבים
* גוף הרכב - פיברגלאס

## ראו גם
* אולדסמוביל
* אולדסמוביל Aerotech
## קישורים חיצוניים

* 
* 

## הערות שוליים

קטגוריה:מכוניות קונספט
קטגוריה:מכוניות ספורט
קטגוריה:דגמי מכוניות שהושקו ב-1956
גולדן רוקט
קטגוריה:מכוניות אמריקאיות
קטגוריה:מכוניות עשויות פיברגלס
איליה קבקוב

[ממוזער|מתקן ב[מינסטר.]]
[ממוזער|"הנברשת הנופלת" ב[ציריך]]
**איליה יוסיפוביץ' קבקוב** (ברוסית: **Илья Иосифович Кабаков**; 30 בספטמבר 1933 – 27 במאי 2023) היה אמן מושגי יהודי אמריקאי יליד דנייפרופטרובסק שבאוקראינה הסובייטית, ברית המועצות.

## קורות חיים
נולד להורים יהודים, ברטה סולודוחינה ויוסיף קבקוב. עבד במשך שלושים שנה במוסקבה, משנת 1950 ועד שנות ה-80 של המאה ה-20. לאחר מכן הוא גר ועבד בלונג איילנד.

לאורך יותר מארבעים שנות קריירה, קבקוב יצר מגוון רחב של ציורים, יצירות, מיצגים וטקסטים תאורטיים לרבות את זיכרונותיו הנרחבים, המגוללים את חייו מילדותו המוקדמת ועד 1980. בשנים האחרונות, הוא יצר מתקנים שביקרו את התרבות החזותית בברית המועצות, אף שנושא זה מעולם לא היה עיקרי בעבודותיו. בניגוד לכמה אמני מחתרת סובייטים, קבקוב הצטרף להתאחדות האמנים ב-1959 והפך לחבר מלא בשנת 1965. זו הייתה עמדה יוקרתית בברית המועצות שהביאה עימה הטבות חומריות משמעותיות. קבקוב אייר ספרי ילדים במשך 3–6 חודשים בכל שנה ולאחר מכן פעל בפיתוח פרויקטים אישיים שלו.

הוא עזב את ברית המועצות בשנת 1987.

בשנת 2008 נחנך מוזיאון הגאראז' לאמנות בת זמננו במוסקבה ובה מוצגות יצירותיו של קבקוב.

ב-1989 החל קבקוב לעבוד עם אמיליה, בת דודה רחוקה שלו, אשר מאוחר יותר הייתה לאשתו השלישית.

## לקריאה נוספת
* **שנות השישים היפהפיות במוסקבה** מאת איליה קבקוב, הוצאת מזרח התיכון ואפריקה – אוניברסיטת תל אביב, 1989.

## קישורים חיצוניים

* 
* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמנים יהודים רוסים
קטגוריה:אמנים יהודים אמריקאים
קטגוריה:פסלים יהודים אמריקאים
קטגוריה:ציירים יהודים אמריקאים
קטגוריה:מאיירים יהודים
קטגוריה:פסלים יהודים רוסים
קטגוריה:ציירים יהודים רוסים
קטגוריה:יהודים שהיגרו מברית המועצות לארצות הברית
קטגוריה:מעוטרי עיטור הידידות (רוסיה)
קטגוריה:אמריקאים שנולדו ב-1933
קטגוריה:אמריקאים שנפטרו ב-2023
קטגוריה:זוכי פרס פרמיום אימפריאלה לפיסול
אולדסמוביל Vista Cruiser

**אולדסמוביל Vista Cruiser** (באנגלית: **Oldsmobile Vista Cruiser**) - היא מכונית סטיישן, בעלת מנוע בעירה פנימית, אשר יוצרה על ידי חטיבת הרכב האמריקאית, "אולדסמוביל" (באנגלית: **Oldsmobile**), של קונצרן הרכב ג'נרל מוטורס, בין השנים 1964–1977.

## דורות "אולדסמוביל Vista Cruiser"
* דור ראשון (יוצר בין השנים 1964–1967)
* דור שני (יוצר בין השנים 1968-1972)
* דור שלישי (יוצר בין השנים 1973–1977)

## תמונות

קובץ:1966 Oldsmobile Vista Cruiser (5279061735).jpg | אולדסמוביל Vista Cruiser (דור ראשון, שנת 1966)
קובץ:1965 Oldsmobile Vista Cruiser, rear left (3544082658).jpg | אולדסמוביל Vista Cruiser (דור ראשון, שנת 1965)
קובץ:1969 Vista Cruiser 1.jpg | אולדסמוביל Vista Cruiser (דור שני, שנת 1969)
קובץ:'69 Oldsmobile Vista Cruiser (Rigaud).jpg | אולדסמוביל Vista Cruiser (דור שני, שנת 1969)
קובץ:'72 Oldsmobile Vista Cruiser (Les chauds vendredis '14).JPG | אולדסמוביל Vista Cruiser (דור שני, שנת 1972)
קובץ:Oldsmobile Vista Cruiser station wagon (6062145137).jpg | אולדסמוביל Vista Cruiser
קובץ:'75 Oldsmobile Vista Cruiser (Auto classique VAQ Beaconsfield '13).JPG | אולדסמוביל Vista Cruiser (דור שלישי, שנת 1975)
קובץ:1976 Vista Cruiser.jpg | אולדסמוביל Vista Cruiser (דור שלישי, שנת 1976)



## בתרבות
רכבו של אריק פורמן בסדרה מופע שנות ה-70 היה הויסטה קרוזר, אותו הוא קיבל מאביו.

## ראו גם
* אולדסמוביל
* ג'נרל מוטורס

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1964
קטגוריה:מכוניות סטיישן
קטגוריה:מכוניות אמריקאיות
Vista Cruiser
מריה מקסימיליאנובנה, נסיכת לויכטנברג

**מריה מקסימיליאנובנה, נסיכת לויכטנברג** (בגרמנית: **Maria Maximilianowna von Leuchtenberg**; 16 באוקטובר 1841 - 16 בפברואר 1914), הייתה נכדתו של ניקולאי הראשון, קיסר רוסיה ואמו של מקס פון באדן, שהיה הקנצלר האחרון של הקיסרות הגרמנית.

## ביוגרפיה
מריה נולדה בסנקט פטרבורג ב-16 באוקטובר 1841, למקסימיליאן, דוכס לויכטנברג ולמריה ניקולאייבנה, הנסיכה הגדולה של רוסיה, בתם של ניקולאי הראשון, קיסר רוסיה ושרלוטה, נסיכת פרוסיה. מריה ואחיה קיבלו את התארים "נסיכים קיסריים", בשל היותם נכדיו של הצאר. בשנת 1852 מת אביה, ובשנת 1854 התחתנה אמה עם גריגורי אלכסנדרוביץ' סטרוגנוב, ומכיוון שעשתה זאת ללא אישורו של אביה, נאלצה אמה לגלות לחו"ל. מריה ואחיה שנותרו ברוסיה, גודלו על ידי דודם אלכסנדר השני, קיסר רוסיה. בשנת 1866 ליוו מריה ואחיה ניקולאוס את דודם אלכסנדר, כשלפתע ניסה אדם לרוצחו, ורק התערבות מהירה של אדם בשם קומיסארוף, הצילה את חיי הקיסר.

בנערותה היו למריה מחזרים רבים, ופיוטר אנדרייביץ' שובלוב, ידידו של הקיסר אלכסנדר השני, שהעז לחזר אחריה ספג נזיפה חמורה ביותר. ב-11 בפברואר 1863 התחתנה מריה עם וילהלם, נסיך באדן, בנו הצעיר של לאופולד, הדוכס הגדול של באדן, ממנו נולדו לה 2 ילדים.

לאחר נישואיה, בילתה מריה את רוב זמנה בגרמניה, ורק לעיתים נדירות ביקרה ברוסיה. מריה מילאה את חובותיה בבית המלוכה, ואף ייצגה את לואיזה, הדוכסית הגדולה של באדן בטקס ההטבלה של בתו של נסיך ליינינגן. במהלך מלחמת צרפת–פרוסיה שירת בעלה וילהלם עם הצבא הפרוסי בפיקודו של וילהלם הראשון. ב-29 ביולי נשארו מריה ובעלה עם יורש העצר פרידריך, ועל פי זיכרונותיו של הנסיך, "הסיחו אותנו לרגע מחרדות ההווה".

בעלה הנסיך וילהלם נפטר ב-27 באפריל 1897, ולאחר מותו, ייסדה מריה ארגון חדש בשם "האגודה נגד השחיתות הגרמנית", אשר מטרתה הייתה לדכא את השחיתות בקרב "המעמד העליון". מריה, בעזרת אלאונורה, הדוכסית הגדולה של הסן ושרלוטה, מלכת וירטמברג, הוציאו חוברות לשכנע את נשות האצולה, כי עליהם להוות דוגמה של טוהר מוסרי.

הנסיכה מריה נשארה אלמנה עד מותה, ב-16 בפברואר 1914 בסנקט פטרבורג.

## משפחתה
ב-11 בפברואר 1863 התחתנה מריה עם וילהלם, נסיך באדן, ממנה נולדו לו 2 ילדים:
* מריה, נסיכת באדן (1865–1939), התחתנה עם פרידריך השני, דוכס אנהלט
* מקסימיליאן, נסיך באדן (1867–1929), התחתן עם מריה לואיזה, נסיכת הנובר

## אילן יוחסין

## קישורים חיצוניים

קטגוריה:נסיכות רוסיות
קטגוריה:נסיכות באדן
קטגוריה:שושלת רומנוב
קטגוריה:ילידות 1841
קטגוריה:נפטרות ב-1914
אהרן ששון (רב)

רבי **אהרן ששון** (ה'שט"ו, 1555 בערך - ה'שפ"ו, 1626) היה רב בסלוניקי ובקושטא ומחבר "שו"ת תורת אמת". מכונה **מהר"א ששון**.
## ביוגרפיה
נולד, כנראה בסלוניקי, לרבי יוסף, מצאצאי מגורשי ספרד. למד אצל אביו, ומשהוכר בצעירותו כבעל כישרונות, עבר ללמוד בישיבתו של רבי מרדכי מטלון, שהיה רבו המובהק, וכן מפי רבי שלמה לבית הלוי, רבי שלמה הכהן (מהרש"ך), רבי שמואל די מודינה (מהרשד"ם) ואולי גם מפי רבי יוסף בן לב. כמו כן, היה בקשרים עם רבי יום טוב צהלון. בגיל 18 נשא את בתו של רבו, רבי שלמה לבית הלוי. עמד בראשות ישיבה גדולה בסלוניקי, ובה למדו תלמידים רבים. כמו כן, הופנו אליו שאלות הלכתיות רבות. דבריו מובאים פעמים רבות בספרי נושאי הכלים של השולחן ערוך (כגון הט"ז והש"ך).

בשנת ה'ש"פ עזב את סלוניקי, ויצא במסע נדודים באזור יוון וטורקיה. מכמה מקומות בתשובותיו עולה, כי נדודיו היו מלווים בתלאות וייסורים רבים ושבחלק מן המקרים עקירתו ממקומו הייתה כפויה. בשנותיו האחרונות התיישב בקושטא (איסטנבול). נפטר בקושטא בשנת ה'שפ"ו.

## משפחתו
נולדו לו שני בנים ובת:
* רבי יוסף - מחכמי הישיבה הכללית בוונציה. לדעת מאיר בניהו, היה חתנו של רבי אברהם די בוטון.
* רבי יצחק
* לדעת שלמה אברהם רוזאניס, בתו נישאה לרבי מאיר די בוטון (מהר"ם די בוטון), בנו של רבי אברהם די בוטון.
## מתלמידיו
*רבי חיים שבתי - בעל "תורת חיים".
* רבי חיים אלפנדרי - בעל שו"ת "מגיד מראשית".
* רבי ברוך קלעי - בעל "מקור ברוך".
* רבי שבתי יונה - בעל "שי למורא".
* רבי שמואל חיון - בעל "בני שמואל".
* בנו רבי יוסף ששון - מחכמי הישיבה בוונציה.
*רבי יוסף איסקפה - בעל "ראש יוסף".

## חיבוריו
* שו"ת **תורת אמת**. נדפס על ידי בנו ור' יוסף ונכדו חיים אהרון, מיד לאחר פטירתו בשנת שפ"ו.
* חידושים על הש"ס - כתב היד נשרף, ונותרו שרידים מעטים ממנו.
* פירוש על משנה תורה לרמב"ם - לא נדפס.
* פירוש על ארבעה טורים - לא נדפס.
* קונטרסים בדיני עגונה, צוואות, בר מצרא, חזקה, הלוואה, שעבוד נכסים ועוד - לא נדפסו.
* תשובות נוספות לא נדפסו.

## לקריאה נוספת
* מכון זיכרון אהרן, מבוא לשו"ת תורת אמת ירושלים תשס"ו.
* יעקב כהן והרב שמחה הרשקוביץ, מבואות לשו"ת תורת אמת, ירושלים ה'תשס"ו.
## קישורים חיצוניים
* 

## הערות שוליים

קטגוריה:ראשוני האחרונים
קטגוריה:האימפריה העות'מאנית: רבנים
קטגוריה:רבנים יוונים
קטגוריה:סלוניקי: רבנים
קטגוריה:רבנים טורקים
קטגוריה:איסטנבול: רבנים
קטגוריה:ראשי ישיבות בתפוצות
קטגוריה:מחברי ספרי שו"ת: ראשוני האחרונים
קטגוריה:רבנים ספרדיים
קטגוריה:ילידי 1555
קטגוריה:נפטרים ב-1626
הכוחות למבצעים מיוחדים של צבא אוקראינה

**הכוחות למבצעים מיוחדים של צבא אוקראינה** (באוקראינית: **Сили спеціальних операцій України**) הוא מערך של כוחות מיוחדים בכוחות המזוינים של אוקראינה. אנשי הכוחות הם לוחמים מיומנים במיוחד ולהם כישורים רבים בתחום איסוף מידע.

## מבנה
מידע לגבי הרכב הכוח והסגל של הכוחות למבצעים מיוחדים הם מידע חסוי המהווה סוד מדינה בהתאם לחוק האוקראיני "אודות סודות מדינה". לכן כל המידע לגבי המבנה והרכב הגופים, נשען על מידע שפורסם בכלי התקשורת האוקראיניים ועשוי להכיל אי דיוקים שונים.

**פיקוד**
* פיקוד הכוחות למבצעים המיוחדים (יחידה צבאית А0987, קייב)
* גדוד 99 הנפרד לניהול ואבטחה (קייב)
*טקסט=|58x58 פיקסלים מרכז ההדרכה 142 (יחידה А2772. ברדיצ'ב, מחוז ז'יטומיר)
**כוחות מיוחדים**
* 49x49 פיקסלים גדוד 3  הנפרד למטרות מיוחדות (יחידה А0680, קרופיבניצקי)
* 54x54 פיקסלים גדוד 8 הנפרד למטרות מיוחדות (יחידה А0553, חמלניצקי)
* 47x47 פיקסלים 73 המרכז הימי של פעולות מיוחדות (יחידה А1594, אוצ'קיב, מחוז מיקולאייב)
* 50x50 פיקסלים  140 המרכז למטרות מיוחדות (יחידה А0661, חמלניצקי)
**יחידות למבצעי מודיעין מיוחדים ולוחמה פסיכולוגית**
* 48x48 פיקסלים המרכז הלאומי ה-16 למבצעי מודיעין פסיכולוגיים (יחידה А1182, ז'יטומיר)
* 47x47 פיקסלים מרכז 72 הלאומי למבצעי מודיעין פסיכולוגיים (יחידה A4398, ברובארי, מחוז קייב)
* 40x40 פיקסלים מרכז 74 הלאומי למבצעי מודיעין פסיכולוגיים (יחידה А1277, לבוב)
* 49x49 פיקסלים מרכז 83 הלאומי למבצעי מודיעין פסיכולוגיים  (יחידה А2455, אודסה)

## ראו גם
* הכוחות המזוינים של אוקראינה
* הכוחות למבצעים מיוחדים של צבא רוסיה

## קישורים חיצוניים

* 

* ערוץ הווידאו הרשמי באתר יוטיוב

## הערות שוליים

קטגוריה:אוקראינה: צבא וביטחון
קטגוריה:יחידות עילית
קטגוריה:יחידות ללחימה בטרור
אולדסמוביל Cutlass Calais

**אולדסמוביל Cutlass Calais** (באנגלית: **Oldsmobile Cutlass Calais**) - היא מכונית משפחתית גדולה, בעלת מנוע בעירה פנימית, אשר יוצרה על ידי חטיבת הרכב האמריקאית, "אולדסמוביל" (באנגלית: **Oldsmobile**), של קונצרן הרכב ג'נרל מוטורס, בין השנים 1984–1991.

סך הכול יוצרו 748,000 יחידות.

## אולדסמוביל Cutlass Calais
הדגם האחרון מדגמי "אולדסמוביל Cutlass Calais" שירד מפס הייצור של אולדסמוביל, היה בתאריך 26 באפריל 1991.

תאוצת "אולדסמוביל Cutlass Calais" בין 0–100 קמ"ש היא 7.6 שניות (מנוע 2,260 סמ"ק המפיק 180 כ"ס).

## תצורות "אולדסמוביל Cutlass Calais"
* 4 דלתות - סדאן.
* 2 דלתות - קופה.

## תמונות

קובץ:Olds Cutlass Calais.JPG | "אולדסמוביל Cutlass Calais"
קובץ:Oldsmobile Cutlass Calais -- 08-28-2009.jpg | "אולדסמוביל Cutlass Calais"
קובץ:1991 Oldsmobile Cutlass Calais Int'l Series (2d).jpg | "אולדסמוביל Cutlass Calais" קופה, שנת 1991
קובץ:1989 Oldsmobile Cutlass Calais.jpg | "אולדסמוביל Cutlass Calais", שנת 1989
קובץ:1991 Oldsmobile Cutlass Calais 4-door Quad 4, rL.jpg | "אולדסמוביל Cutlass Calais" סדאן, שנת 1991
קובץ:'85-'86 Oldsmobile Calais Coupe.jpg | "אולדסמוביל Cutlass Calais" קופה


## ראו גם
* אולדסמוביל
* ג'נרל מוטורס

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1984
קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות אמריקאיות
Cutlass Calais
ויקטורס אראייס

**ויקטורס אראייס** (בלטבית: **Viktors Arājs**; 13 בינואר 1910, בלדונה , פלך קורלנד שליד ריגה – 13 בינואר 1988, קאסל) היה משתף פעולה לטבי וקצין אס-אס שפיקד על יחידת משתפי הפעולה קומנדו ארייס. חיילי יחידה זו רצחו עשרות אלפי יהודים בלטביה - כמחצית מיהודי לטביה - וכן יהודים בבלארוס. בין היתר רצחו חיילי היחידה את יהודי לייפאיה.

## ביוגרפיה
אביו של אראייס היה נפח. אמו הייתה בת למשפחה לטבית ממוצא גרמני. הוא למד בגימנסיה בילגבה ובשנת 1930 סיים את לימודי התעודה והתגייס בגיוס חובה לצבא הלטבי. בשנת 1932 למד משפטים באוניברסיטת לטביה אך לא סיים את לימודיו. הוא היה חבר באגודת סטודנטים לאומנית בשם "Lettonija", שסייעה לו למצוא עבודה במשטרת לטביה. הוא קודם לדרגת קצונה ובשנות שלטונו של קרליס אולמניס בלטביה היה קצין זוטר.

### בתקופת מלחמת העולם השנייה

עם פלישת הגרמנים לברית המועצות נפגש אראייס עם האנס דרסלר, יליד לטביה, שהיה מתורגמן הכוחות הגרמניים הפולשים. השניים הכירו מתקופת לימודיהם בגימנסיה. בהמלצתו של דרסלר מונה אראייס לפיקוד על יחידת לטבים שסייעה לצבא הגרמני בפעולות נגד אוכלוסייה מקומית בלטביה ובנציבות הרייך אוסטלנד, בעיקר נגד יהודים.

קומנדו אראייס השתתף ברצח יהודים, צוענים, חולי נפש ואזרחים בגבול הלטבי המזרחי. הקומנדו רצח כ-26,000 יהודים, בין היתר בטבח אלפי יהודים מגטו ריגה וכאלף יהודים מגרמניה בטבח יער רומבולה, ב-30 בנובמבר וב-8 בדצמבר 1941, ובטבח לייפאיה ב-24 וב-25 ביולי 1941. חלק מאנשי הקומנדו היו שומרים במחנה הריכוז סלספילס.

### לאחר המלחמה
עד 1949 היה אראייס עצור בידי הצבא הבריטי. לאחר מכן היה נהג עבור השלטון הבריטי בדלמנהורסט. הוא שינה את שמו לוויקטור זייבוטס (Viktor Zeibots) והסתייע בממשלת לטביה הגולה בלונדון. לאחר מכן עבד בשמו הבדוי בבית דפוס בפרנקפורט.

בשנות השישים נודע במערב גרמניה על פעולות הרצח שביצע אראייס עם יחידתו. מהגר לטבי מסר מידע על מיקומו של אראייס ועל השם הבדוי ששימש אותו.

אראייס נאסר בשנת 1975 והורשע בשנת 1979. הוא נדון למאסר עולם, נכלא ומת בכלא.

## הערות שוליים

קטגוריה:אישים משתפי פעולה עם הנאצים
קטגוריה:לטבים במלחמת העולם השנייה
קטגוריה:פושעי מלחמה נאצים
קטגוריה:שוטרים
קטגוריה:אנשי אס אס
קטגוריה:שואת יהודי לטביה
קטגוריה:שואת יהודי בלארוס
קטגוריה:נאצים שנפטרו במעצר
קטגוריה:ילידי 1910
קטגוריה:נפטרים ב-1988